CELEX: 32020R2192
Language: lt
Date: 2020-12-07 00:00:00
Title: Komisijos deleguotasis reglamentas (ES) 2020/2192 2020 m. gruodžio 7 d. kuriuo dėl identifikavimo ženklo, Jungtinėje Karalystėje naudotino tam tikriems Šiaurės Airijoje pagamintiems gyvūniniams produktams ženklinti, iš dalies keičiamas Europos Parlamento ir Tarybos reglamento (EB) Nr. 853/2004 II priedas (Tekstas svarbus EEE)

2020 12 23   
               
               
                  LT
               
               
                  Europos Sąjungos oficialusis leidinys
               
               
                  L 434/10
               
            
         KOMISIJOS DELEGUOTASIS REGLAMENTAS (ES) 2020/2192
         2020 m. gruodžio 7 d.
         kuriuo dėl identifikavimo ženklo, Jungtinėje Karalystėje naudotino tam tikriems Šiaurės Airijoje pagamintiems gyvūniniams produktams ženklinti, iš dalies keičiamas Europos Parlamento ir Tarybos reglamento (EB) Nr. 853/2004 II priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 853/2004, nustatantį konkrečius gyvūninės kilmės maisto produktų higienos reikalavimus (1), ypač į jo 10 straipsnio 1 dalį,
         kadangi:
         
                     (1)
                  
                  
                     Reglamente (EB) Nr. 853/2004 maisto tvarkymo subjektams nustatyti specialūs gyvūninių maisto produktų higienos reikalavimai. Visų pirma Reglamento (EB) Nr. 853/2004 II priede nustatyti identifikavimo ženklo, kurį maisto tvarkymo subjektai turi naudoti tam tikriems gyvūniniams produktams, reikalavimai, įskaitant reikalavimus dėl šalių kodų, kuriuos turi naudoti valstybės narės ir trečiosios šalys;
                  
               
                     (2)
                  
                  
                     pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo), ypač pagal Protokolo dėl Airijos ir Šiaurės Airijos 5 straipsnio 4 dalį kartu su to protokolo 2 priedu, pasibaigus pereinamajam laikotarpiui Reglamentas (EB) Nr. 853/2004 ir juo grindžiami Komisijos aktai taikomi Jungtinei Karalystei, kiek tai susiję su Šiaurės Airija, ir jos teritorijoje; dėl šios priežasties būtina iš dalies pakeisti to reglamento II priede nustatytus identifikavimo ženklo, kuris turėtų būti naudojamas Jungtinėje Karalystėje Šiaurės Airijos atžvilgiu, reikalavimus;
                  
               
                     (3)
                  
                  
                     todėl Reglamento (EB) Nr. 853/2004 II priedas turėtų būti atitinkamai iš dalies pakeistas;
                  
               
                     (4)
                  
                  
                     Susitarime dėl išstojimo numatytas pereinamasis laikotarpis baigiasi 2020 m. gruodžio 31 d., todėl šis reglamentas turėtų būti taikomas nuo 2021 m. sausio 1 d.,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 853/2004 II priedas iš dalies keičiamas pagal šio reglamento priedą.
         
         
            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gruodžio 7 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 139, 2004 4 30, p. 55;
      
      
         
            PRIEDAS
            Reglamento (EB) Nr. 853/2004 II priedo I skirsnio B dalies 6 punkto antra pastraipa pakeičiama taip:
            
               „Tačiau jei tai valstybės narės (*1), naudotini šie kodai: BE, BG, CZ, DK, DE, EE, GR, ES, FR, HR, IE, IT, CY, LV, LT, LU, HU, MT, NL, AT, PL, PT, SI, SK, FI, RO, SE ir UK(NI).
            
            
               (*1)  Pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos, ypač pagal Protokolo dėl Airijos ir Šiaurės Airijos 5 straipsnio 4 dalį kartu su to protokolo 2 priedu, šiame priede nuorodos į valstybes nares apima Jungtinę Karalystę, kiek tai susiję su Šiaurės Airija.““